Aventura
„Aventura“ – iš Dominikos Respublikos kilusi, bet dabar Niujorke veikianti R&B ir bačata stiliaus muzikos grupė. Grupę 1994 m. sukūrė pusbroliai Romeo ir Henry Santos, bei broliai Max ir Lenny Santos. Pradžioje vadinosi „Los Teenagers“ (paaugliai), bet vėliau persivadino į „Aventura“ (nuotykis). 1999 m. pasirašė sutartį su įrašų kompanija BMG ir išleido populiarumą atnešusį albumą We Broke the Rules. Žymiausios Aventura dainos yra Cuando Volverás ir Obsesión (su Judy Santos).